
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 106  
                                                                din 31 iulie 2024
privind modificarea Regulamentului de organizare și funcţionare a
Consiliului Local al Municipiului Sighișoara, Județul Mureș, aprobat prin

Hotărârea Consiliului Local Sighișoara nr. 208/31.08.2022

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.832/28.03.2024 şi la Consiliul Local Sighișoara cu nr. 17.427/17.05.2024, de referatul de aprobare, înregistrat cu nr. 11.831/28.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Regulamentului de organizare și funcţionare a Consiliului Local al Municipiului Sighișoara, Județul Mureș, aprobat prin Hotărârea Consiliului Local Sighişoara nr. 208/31.08.2022;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, prevederi care reglementează, în prezent, modul de organizare și funcționare a administrației publice locale, dar și a activității autorităților administrației publice locale;

Luând în considerare și prevederile Ordinului ministrului dezvoltării, lucrărilor publice şi administraţiei nr. 25/2021 pentru aprobarea modelului orientativ al statutului unităţii administrativ - teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare;
Ținând cont de prevederile Legii nr. 52/2003 privind transparența decizională în administrația publică, republicată, cu modificările și completările ulterioare; 

Având în vedere propunerile de modificare a prevederilor Regulamentului de organizare și funcţionare a Consiliului Local al Municipiului Sighișoara, Județul Mureș, aprobat prin Hotărârea Consiliului Local Sighişoara nr. 208/31.08.2022, formulate de consilierii locali din partea Partidului Social Democrat (P.S.D.), înregistrate la Municipiul Sighișoara cu nr. 4155/01.02.2024, prin care justifică oportunitatea acestor modificări;

Având în vedere și necesitatea armonizării unor prevederi ale Regulamentului, care să conducă la o mai bună aplicabilitate a acestuia în ansamblul său;
Având în vedere Raportul de specialitate al Compartimentului Relația cu Consiliul Local și Monitorizarea Procedurilor Administrative – Serviciul Administrație Publică Locală, înregistrat cu nr. 11.833/28.03.2024, prin care se propune modificarea Regulamentului de organizare și funcţionare a Consiliului Local al Municipiului Sighișoara, Județul Mureș, aprobat prin Hotărârea Consiliului Local Sighișoara nr. 208/31.08.2022;
Având în vedere avizele favorabile ale tuturor comisiilor pe domenii de specialitate;         
În temeiul prevederilor art. 129 alin. (2) lit. „a”, alin. (3) lit. „a”, alin. (14), art. 139 alin. (3) lit. „i” și ale art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                H O TĂ R Ă Ş T E:


Art. I.  Se aprobă modificarea Regulamentului de organizare și funcţionare a Consiliului Local al

Municipiului Sighișoara, Județul Mureș, aprobat prin Hotărârea Consiliului Local Sighișoara nr. 208/31.08.2022, după cum urmează:

1. Alin. (4) al art. 16. Preşedintele şi secretarul comisiei de specialitate din Regulamentul de organizare și funcţionare a Consiliului Local al Municipiului Sighișoara se modifică astfel:
”(4.) Secretarul comisiei îndeplineşte următoarele atribuţii principale:

a) efectuează apelul nominal şi ține evidența participării la ședințe a membrilor comisiei;
b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării;
c) asigură redactarea avizelor, a proceselor - verbale şi a altor documente prevăzute de lege;
d) asigură redactarea propunerilor de răspuns la petițiile, solicitările, plângerile prealabile, ș.a. adresate Consiliului Local și supuse dezbaterii acestuia în plenul ședințelor și a căror formulare a fost făcută de către fiecare comisie în parte;
e) îndeplineşte orice alte sarcini prevăzute de regulamentul de organizare şi funcţionare a Consiliului Local, sau însărcinări stabilite de comisie sau de către preşedintele acesteia.”


2. Alin. (2) al art. 24. Convocarea ședințelor Consiliului Local din Regulamentul de organizare și funcţionare a Consiliului Local al Municipiului Sighișoara se modifică astfel:


”(2) Consilierii locali sunt convocaţi, prin grija secretarului general al unităţii/subdiviziunii administrativ - teritoriale, respectiv al Municipiului Sighișoara, cel târziu în ziua ulterioară primirii de către acesta a dispoziţiei sau documentului de convocare iniţiat de cel puţin o treime din numărul consilierilor locali în funcţie, în una dintre următoarele modalităţi:
      a) în scris;

      b) prin mijloace electronice;

      c) în scris şi prin mijloace electronice.”

3. Alin. (7) al art. 26. Proiectele de hotărâri ale Consiliului Local din Regulamentul de organizare și funcţionare a Consiliului Local al Municipiului Sighișoara se modifică astfel:
”(7.) Avizul comisiei de specialitate poate fi favorabil sau nefavorabil. Indiferent de avizul acordat, se pot formula amendamente în cadrul comisiei de specialitate. Amendamentele adoptate în cadrul comisiei de specialitate însoţesc proiectul de hotărâre care se dezbate în şedinţa consiliului local.”

4. Alin. 13 - 19 ale art. 28. Desfășurarea ședințelor Consiliului Local din Regulamentul de organizare și funcţionare a Consiliului Local al Municipiului Sighișoara se modifică, după cum urmează: 

”(13)
Asupra proiectelor de hotărâri au loc dezbateri generale şi pe articole, consilierii locali, precum şi ceilalţi iniţiatori prezenţi la şedinţă putând formula amendamente de fond sau de formă. Amendamentele se supun votului Consiliului Local în ordinea în care au fost formulate.

(14)
Amendamentele se formulează în scris sau verbal și se pot depune/formula de către primar, oricare dintre consilierii locali, un grup de consilieri locali sau o comisie de specialitate. Iniţiatorul unui amendament îl poate retrage sau poate renunţa la susţinerea acestuia, în orice moment. În acest caz, amendamentul nu se mai supune la vot.

(15)
Amendamentele scrise se depun la secretarul general cel mai târziu în ziua şedinţei consiliului local, cu cel puțin 90 de minute înainte de ora ședinței.

(16)
Amendamentele la proiectele de hotărâri ale consiliului local care se transmit în formă scrisă conţin următoarele elemente, potrivit anexei nr. 7 la prezentul regulament:

       a) iniţiatorul sau iniţiatorii (persoana/persoanele care propune/propun amendamentul);

       b) numărul de înregistrare şi titlul proiectului de hotărâre a consiliului local pentru care se depune amendamentul;

       c) tipul amendamentului: modificare sau completare;

       d) textul iniţial;

       e) textul amendamentului formulat;

       f) motivaţia amendamentului;

       g) semnătura iniţiatorului/iniţiatorilor (a persoanei/persoanelor care propune/propun amenda- 
mentul).

(17) Secretarul general numerotează amendamentele scrise depuse pentru fiecare proiect de hotărâre a consiliului local în ordine crescătoare a articolelor din cadrul proiectului de hotărâre a consiliului local. Secretarul general numerotează amendamentele depuse ţinând cont de ordinea textelor 
asupra cărora se formulează amendamente în cadrul proiectului de hotărâre a consiliului local. În cazul în care două sau mai multe amendamente se referă la acelaşi text din cadrul proiectului de hotărâre a consiliului local, acestea se numerotează în ordinea în care au fost primite de către secretarul general.

(18) În timpul dezbaterilor se pot formula și amendamente verbale.

(19) Amendamentele se supun votului consiliului local în următoarea ordine: cele scrise, în ordinea numerotării lor, iar apoi cele verbale, în ordinea formulării lor. Dacă s-a adoptat un amendament, celelalte amendamente care cuprind prevederi contrare amendamentului adoptat se socotesc respinse fără a mai fi supuse votului.”

5. Art. 88 din Regulamentul de organizare și funcţionare a Consiliului Local al Municipiului Sighișoara se completează cu un nou alineat, astfel că acest articol va avea următorul conținut:



”ART. 88. (1) Prevederile Hotărârii Consiliului Local Sighişoara nr. 67/26.03.2020 privind aprobarea procedurii de desfășurare prin mijloace electronice a ședințelor Consiliului Local al Municipiului Sighișoara, în situații excepționale, constatate de autoritățile abilitate își păstrează valabilitatea, aplicându-se astfel cum au fost adoptate.  

 
(2) Desfășurarea ședințelor în sistem on-line, în alte situații decât cele prevăzute prin  Hotărârea Consiliului Local Sighişoara nr. 67/26.03.2020, va urma procedura reglementată de Hotărârea Consiliului Local Sighişoara nr. 67/26.03.2020.”



Art. II. Cu data adoptării prezentei hotărâri, orice alte prevederi contrare ale Regulamentului de organizare și funcţionare a Consiliului Local al Municipiului Sighișoara, aprobat prin Hotărârea Consiliului Local Sighișoara nr. 208/31.08.2022, se abrogă.


Art. III. Prevederile Hotărârii Consiliului Local Sighişoara nr. 67/26.03.2020 privind aprobarea procedurii de desfășurare prin mijloace electronice a ședințelor Consiliului Local al Municipiului Sighișoara, în situații excepționale, constatate de autoritățile abilitate își păstrează valabilitatea, aplicându-se astfel cum au fost adoptate.  




Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Secretarul General al Municipiului Sighişoara, Serviciul Administrație Publică Locală, Compartimentul Relația cu Consiliul Local și Monitorizarea Procedurilor Administrative, precum și doamnele și domnii consilieri locali din cadrul Consiliului Local al Municipiului Sighișoara. 



Art. V. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                          Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)           
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Administrație Publică Locală;

  1 ex. Serviciul Relații Publice, Comunicare, Protocol și Administrativ; 

  2 ex. Compartimentul Relația cu Consiliul Local și Monitorizarea Procedurilor Administrative;

19 ex. pentru doamnele și domnii consilieri locali din cadrul Consiliului Local al Municipiului Sighișoara. 

29 ex.  

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 106/31.07.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


